Kristen Bell & Dax Shepard verower Afrika | SARIE
FOTO: Twitter/ @IMKristenBell	Verwante Artikels
Kristen Bell & Dax Shepard verower Afrika	deur SARIE.com-span
Die aktrise Kristen Bell en haar akteur-man, Dax Shepard, wou vir oulaas ’n Afrika-avontuur aanpak voordat kinders hul opwagting maak. En toe besluit hulle sommer om ’n prettige musiekvideo te skiet, op maat van Toto se “Africa” van alle dinge! Hulle het pas die video, wat vermoedelik in 2013 gemaak is, op YouTube gedeel. Die paartjie is in 2013 getroud en het twee dogtertjies, Lincoln (2013) en Delta (2014). Die afgelope week het Dax besluit om uiteindelik hierdie komiese musiekvideo vir die wêreld te wys.
Please enjoy a music video @IMKristenBell and I made in Africa. It was made just for fun. #Toto #Africa https://t.co/C8O3Xgn2Lb
— dax shepard (@daxshepard1) January 27, 2016
Dax en Kristen het mekaar verfilm terwyl hulle in Kenia en Tanzanië vakansie gehou het. Dax het selfs hul toergids, Medard, oortuig om in die video te wees!
Kyk net hoe lekker lyk hul avontuur!
Die twee het so lekker gedans tussen die wildebeeste dat hulle nie die polisie sien aankom nie. Hulle het ’n boete van $50 (R800) hiervoor gekry.
Maar ons dink dit is vreeslik snaaks!
Bronne: Time, Inquisitr
Aktrise Vanessa Hudgens se pa sterf
Die beste oogomlyner-skakering vir jóú oogkleur